A Bizottság határozata

(1997. július 9.)

a végberendezés-interfészek nyílt hálózatellátású (ONP) négyhuzalos analóg bérelt vonalakra történő kapcsolásának általános csatlakoztatási követelményeire vonatkozó közös műszaki szabályokról

(EGT vonatkozású szöveg)

(97/487/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 93/68/EGK tanácsi irányelvvel [1] módosított, a távközlő végberendezésekre vonatkozó tagállami jogszabályok közelítéséről, többek között a megfelelőségük kölcsönös elismeréséről szóló, 1991. április 29-i 91/263/EGK irányelvre [2] és különösen annak 6. cikke (2) bekezdésének második francia bekezdésére,

mivel a Bizottság elfogadta a közös műszaki szabályokat igénylő végberendezések típusazonosítására vonatkozó intézkedést, és ehhez kapcsolódóan megállapította a szabályozás hatályát;

mivel célszerű a megfelelő harmonizált szabványokat, illetve részszabványokat is elfogadni, amelyek a közös műszaki szabályokba belefoglalandó alapvető követelmények teljesítésére vonatkoznak;

mivel az e határozatban elfogadott közös műszaki szabályok összhangban van az ACTE véleményével,

ELFOGADTA EZT A HATÁROZATOT:

1. cikk

(1) Ezt a határozatot a nyilvános távközlő hálózatban általános vagy különleges minőségű hangátviteli sávszélességű ONP négyvezetékes analóg bérelt vonalak végpontjaira csatlakoztatható, a 2. cikk (1) bekezdésében meghatározott harmonizált szabvány hatálya alá tartozó végberendezésekre kell alkalmazni.

(2) Ez a határozat közös műszaki szabályokat állapít meg az (1) bekezdésben említett végberendezések általános követelményeire vonatkozóan.

2. cikk

(1) A közös műszaki szabályok tartalmazzák a harmonizált szabványt, amelyet az eljárni jogosult szabványügyi szervezet a 91/263/EGK irányelv 4. cikke c), d) és f) pontjában említett alapvető követelmények lehetséges mértékű megvalósítása érdekében dolgozott ki. Az e szabványra történő hivatkozás a mellékletben szerepel.

(2) Az e határozat hatálya alá tartozó végberendezések megfelelnek az (1) bekezdésben említett közös műszaki szabályoknak, teljesítik a 91/263/EGK irányelv 4. cikke a) és b) pontjában említett alapvető követelményeket, és teljesítik az összes egyéb vonatkozó irányelv, különösen a 73/23/EGK [3] és 89/336/EGK [4] tanácsi irányelv követelményeit.

3. cikk

A 91/263/EGK irányelv 9. cikkében említett eljárások végrehajtására kijelölt, bejelentett szervek az e határozat 1. cikke (1) bekezdésének hatálya alá tartozó végberendezések tekintetében a 2. cikk (1) bekezdésében szereplő harmonizált szabványt legkésőbb az e határozatról szóló értesítést követő egy évvel alkalmazzák, illetve biztosítják annak alkalmazását.

4. cikk

Ennek a határozatnak a tagállamok a címzettjei.

Kelt Brüsszelben, 1997. július 9-én.

a Bizottság részéről

Martin Bangemann

a Bizottság tagja

[1] HL L 220., 1993.8.31., 1. o.

[2] HL L 128., 1991.5.23., 1. o.

[3] HL L 77., 1973.3.26., 29. o.

[4] HL L 139., 1989.5.23., 19. o.

--------------------------------------------------

MELLÉKLET

Hivatkozás a vonatkozó harmonizált szabványra

Az e határozat 2. cikkében említett harmonizált szabvány a következő:

Business TeleCommunications (BTC);

A nyílt hálózatellátás (ONP) műszaki követelményei

Általános és különleges minőségű hangátvitelű sávszélességű négyvezetékes analóg bérelt vonalak (A40 és A4S)

Végberendezés-interfészek csatlakoztatásának követelményei

ETSI

Európai Távközlési Szabványügyi Intézet

ETSI Titkárság

TBR 17 – 1997. január

(az előszó kivételével)

Kiegészítő információk

Az Európai Távközlési Szabványügyi Intézet a 83/189/EGK tanácsi irányelv [1] szerint elismert szervezet.

A fent említett harmonizált szabvány a 83/189/EGK tanácsi irányelv vonatkozó eljárása alapján kiadott megbízásnak megfelelően készült.

A fentiekben említett harmonizált szabvány teljes szövege az alábbi címen szerezhető be:

Európai Távközlési Szabványügyi Intézet (European Telecommunications Standards Institute) 650, route des Lucioles F-06921 Sophia Antipolis Cedex | Európai Közösségek Bizottsága (Commission of the European Communities) DG XIII/A/2 – (BU 31, 1/7) Rue de la Loi/Wetstraat 200 B-1049 Brussels |

[1] HL L 109., 1983.4.26., 8. o.

--------------------------------------------------